கேள்வி: விவிலிய இறை ஏவுதல் - விவிலியம் ''மறைநூல்'' என்னும் பெயர் பெறுதல் பற்றி விளக்கவும்.
பதில்: விவிலியத்தை மறைநூல் என அழைக்கும் பாணி விவிலியத்திலேயே உள்ளது. கிரேக்க மொழியில் γραφὴ (graphe) என்றும் இலத்தீனில் scriptura (ஆங்கிலம்: scripture) என்றும் அழைக்கப்படுவது ''சமயம் சார்ந்த எழுத்துத் தொகுப்பு'' என்னும் பொருள் கொண்டது. இதுவே தமிழில் ''மறைநூல்'' என்று வழங்கப்படுகிறது. மறைநூல் என்பது கடவுளின் வார்த்தை என்னும் பொருளில் விவிலியத்தில் பல இடங்களில் பயன்படுத்தப்பட்டுள்ளது. எடுத்துக்காட்டாக, 2 திமொத்தேயு (நூல்), உரோமையர் (நூல்); திருத்தூதர் பணிகள் (நூல்); கலாத்தியர் (நூல்) முதலியவற்றைக் காண்க. கடவுளின் குரல் திருநூலில் ஒலிக்கிறது என்னும் கருத்தும் பல இடங்களில் உள்ளது. காண்க: எபிரேயர் (நூல்), திருப்பாடல்கள் (நூல்); உரோமையர் (நூல்).